Lav et referat af nedenstående tekst:

Tekst:
En korsbåndsskade forhindrede i 10 måneder Aalborg Håndbolds keeper Søren Westphal at sætte fødderne på en håndboldbane, men nu er han tilbage. Den 29-årige keeper har samtidig med sit comeback forlænget med klubben frem til sommeren 2017. - Det er glædeligt, at Søren Westphal er tilbage i målet, og vi glæder os til at se makkerparret Palicka-Westphal i aktion sammen i resten af denne sæson og næste sæson. Søren har trænet benhårdt for at komme tilbage, og han er allerede tæt på at genvinde sit tidligere niveau, siger direktør i Aalborg Håndbold Jan Larsen. I mandagens kamp mod Skanderborg Håndbold viste Søren Westphal formen efter den ufrivillige pause. En kamp der endte i en storsejr på 25-18 til Søren Westphal og holdkammeraterne fra Aalborg Håndbold. - Jeg er glad for at være tilbage på banen og samtidig have fremtiden på plads, så der er fuld fokus på træningen og de mange spændende kampe, der venter, siger Søren Westphal. Næste ligakamp for de aalborgensiske herrer er den 10. februar mod HC Midtjylland.

Referat:
Søren Westhpal er tilbage i målet ved Aalborg Håndbold efter en korsbåndsskade.